HSDPA
Tällä hetkellä 3G-verkon maksiminopeus operaattoreilla on 21 Mbit/s, mutta osassa tukiasemia on käytössä kuitenkin vain 14,4 Mbit/s-tekniikkaa. Dual Carrier -verkossa 3G-nopeus välittyy asiakkaalle tuplana ollen näin jopa 42 Mbit/s. DC-verkko vaatii sopivan päätelaitteen ja usein liittymänkin, jotta nopeudesta pystyy hyötymään. Toistaiseksi Dual Carrier on käytössä vain taajamissa käytettävässä, 2100 MHz taajuudella toimivissa verkoissa.
Tiedonsiirtonopeus
Tiedonsiirron nopeudesta on väärinkäytetty kansanomaisesti nimeä "baudi" () ranskalaisen Émile Baudot'n mukaan. Se tarkoittaa kuitenkin modulointi- tai signalointinopeutta eli signaalin muutosten määrää sekunnissa. Varsinainen tiedonsiirtonopeus riippuu tämän lisäksi käytettävästä modulointitekniikasta. Esimerkiksi 2 400 b/s modeemi toimii 600 baudin nopeudella, jos se siirtää neljä bittiä yhden kantoaallon muutoksen aikana.